
Neuron Specifikus Enoláz és S100β szérum kinetika változása pacemakerrel indukált periarrest időszakban

BEVEZETÉS
A sikeres újraélesztést követően, a központi idegrendszer funkcionális neuroprognosztikai meghatározása multimodális modellek segítségével is történhet. A terápiás döntést meghatározó modell, többek között a neuron specifikus enoláz (NSE) és a kálcium-kötő S100B protein szérumszint értékeire is apelál. Ezen neurobiomarkerek megemelkedett szérumkoncetrációja a központi idegrendszer (eltérő szövettani apoptotikus időfaktorú) irreverzibilis érintettségét vetik fel. Ugyanakkor a keringésmegálláshoz köthető reperfúzió során látott szérumkoncentráció változása ezidáig nem pontosan ismert.
MÓDSZERTAN
Önkontrollos vizsgálatba, intakt neurológiai anamnézisű, haemodinamikailag stabil, aortabillentyű stenosis miatt transzkatéteres aorta műbillentyű beültetésre (TAVI) szoruló betegek kerültek bevonásra. A műbillentyű poziciónálása magas kamrafrekvenciájú (150-250 ütés/perc) pacemaker szekvenciákkal, keringésmegállásban történt. Az NSE és S100B szérum koncentrációk, valamint a perifériás perfúziót jelző markerek (troponin, kálcium) keringésmegállást megelőzően (T0.), azt követő 60. másodpercben (TR) 20. (T20), 65. (T65), 110. (T110) és 200. percben (T200). Szignifikanciát (p<0.05), RM-ANOVA és post-hoc teszttel igazoltuk.
EREDMÉNYEK
S100B szérum koncentráció a T0-tól nőtt a T65-ig majd azt követően csökkent. NSE szérum koncentráció a T0-tól nőtt a T200 időpontig. Troponin szérum koncentráció a T0-tól nőtt a T200 időpontig ( A keringésmegállás – klinikailag releváns - központi idegrendeszeri funkciónális eltérés nélkül történt.Kálcium szérum koncentráció a T0-tól csökkent a T20 időpontig majd a T200 időpontig nőtt. 
KONKLÚZIÓ
Az elektromechanikai instabilitás non-sustained pulzusnélküli kamrai tachycardiának tekinthető. A periarrest időszakban a kálcium-kötő S100B harangalakú míg kálcium koncentráció U-alakú kinetikát mutat. Továbbá a vizsgált biomarkerek közül az NSE és troponin szérum koncentráció lineárisan emelkedő tendenciát mutat.Eredmények felvetik annak a lehetősését, hogy szisztémás hypoperfúziót az S100B az NSE-hez képest szenzitívebben jelzi, amelynek hátterében a különböző központi idegrendszeri sejtek eltérő hypoperfúziós és hypoxiás érzékenysége is szerepelhet. A jelenségek hátterében meghúzódó mechanizmusokat további kutatásainkkal kívánjuk feltárni.



